Marduk (band)

Marduk er et svensk black metal-band fra Norrköping, stiftet i 1990 av Morgan Steinmeyer Håkansson.  

Marduk ble startet opp med målsetningen om å være det “mest blasfemiske bandet i verden”. Bandet er en del av svartmetallens såkalte andre bølge, og er et av de få svenske black metal-band som fortsatt sverger til et kontinuerlig, brutalt lydbilde, opprinnelig med innflytelse fra death metal.  

Bandnavnet har sin opprinnelse fra guden Marduk fra babylonsk mytologi.  

 Historie 
På bandets to første utgivelser – EP-en Fuck Me Jesus (1991) og debutalbumet Dark Endless (1992) – besto line-upen av Håkansson på gitar, Andreas «Dread» Axelsson på vokal, Magnus «Devo» Andersson på gitar, Rikard Kalm på bass og Joakim «Av Gravf» Göthberg på trommer. Dan Swanö (Edge of Sanity, Diabolical Masquerade) mikset begge albumene.

Vokalist «Dread» og bassist Kalm forlot bandet etter utgivelsen av førsteplata, og ble erstattet av henholdsvis «Av Gravf» og Roger «B. War» Svensson. Marduks andre fullengder, Those of the Unlight (1993) ble også mikset av Swanö. Albumet markerte en musikalsk utvikling for bandet, med et mer melodisk black metal-uttrykk og uten death metal-innflytelsen fra de forrige utgivelsene. 

Marduk videreutviklet denne stilen på Opus Nocturne (1994). Nå var Fredrik «Froding» Andersson kommet inn på trommer, da «Av Gravf» fokuserte for fullt som vokalist, og gitarist «Devo» hadde forlatt bandet.

Besetningen var fremdeles ustabil, og «Av Gravf» forlot bandet i 1995 med mangel på motivasjon som begrunnelse. Erik «Legion» Hagstedt (Ophthalamia) ble hentet inn som vokalist. Bandet spilte inn sitt fjerde album, Heaven Shall Burn… When We Are Gathered (1996) med Peter Tägtgren (Hypocrisy) i The Abyss Studio.

Trommeslager «Froding» forlot bandet i 2002 og ble erstattet av Emil Dragutinovic. Etter dette forble besetningen stort sett intakt for de neste fire utgivelsene: Nightwing (1998), Panzer Division Marduk (1999), La Grande Danse Macabre (2001) og World Funeral (2003) – alle mikset av Tägtgren. 

Vokalist «Legion» forlot Marduk i 2003, og begrunnet det med misnøye med bandets musikalske retning og dårlige personlige relasjoner. Han ble erstattet av Daniel «Mortuus» Rostén (Funeral Mist). Bassist «B. War» forlot bandet året etter, og «Devo» returnerte til bandet – denne gangen som bassist.

I september 2016 planla Marduk en turné i USA sammen med Carach Angren, Rotting Christ og Necronomicon, men måtte avlyse på grunn av uavklarte visumforsinkelser. 

I 2019 kunngjorde «Devo» at han på nytt forlot bandet, for å fokusere på studioproduksjon. Han ble erstattet av Joel Lindholm i 2020, som deretter ble sparket i 2023 (se Kontroverser).

I motsetning til mange andre band av den gamle skolen black metal, er Marduk hovedsakelig et konsertband, noe som har resultert i en rekke live-opptak. Marduk har turnert i Europa, Nord-Amerika, Japan og Australia.

Marduk har vært aktivt uten lengre avbrudd siden det ble opprettet og fram til i dag, men eneste gjenværende fra den originale besetningen er Morgan Håkansson.

 Kontroverser 
Bandet har blitt linket til svensk nynazisme, og i 2017 ble en planlagt konsert i Oakland kansellert av konsertstedet på grunn av sikkerhetsbekymringer etter at en lokal antifascistisk gruppe startet en kampanje mot bandet og angivelig truet personalet. I april 2018 dukket anklager om nynazistiske sympatier opp igjen, etter at nyhetsnettstedet Dagens ETC publiserte en artikkel som hevdet at Fredrik Widigs og «Mortuus» hadde bestilt varer fra nettbutikken til Den nordiske motstandsbevegelsen (DNM/NMR), basert på lekkede data fra NMRs servere. Bandet har benektet disse anklagene, samt enhver tilknytning til Den nordiske motstandsbevegelsen.

I 2023 sparket bandet bassisten Joel Lindholm etter at han foretok en nazihilsen på scenen under bandets opptreden på Incineration Fest i London. Gitarist Morgan Håkansson kalte hendelsen «forkastelig». Bandet uttalte at de ikke ble klar over hendelsen før etter konserten, og la til at Lindholm var «veldig beruset» og sto for «en rekke uakseptable påfunn» på scenen.

 Bandmedlemmer 

 Nåværende 

 Morgan Steinmeyer Håkansson – gitar (1990–)
 Daniel «Mortuus» Rostén – vokal (2004–)
 Simon «Bloodhammer» Schilling – trommer (2019–)

 Tidligere 

 Joakim «Af Gravf» Göthberg – trommer (1990–1993), vokal (1993–1995)
 Andreas «Dread» Axelsson – vokal (1990–1993)
 Rikard Kalm – bass (1990–1992)
 Roger «B. War» Svensson – bass (1992–2004)
 Magnus «Devo» Andersson – gitar (1992–1994), bass (2004–2019)
 Erik «Legion» Hagstedt – vokal (1995–2003)
 Fredrik «Froding» Andersson – trommer (1993–2002)
 Emil Dragutinovic – trommer (2002–2006)
 Lars Broddesson – trommer (2006–2013)
 Fredrik Widigs – trommer (2013–2018)
 Joel Lindholm – bass (2020–2023)

 Livemusikere 

 Kim Osara – gitar (1995–1996)
 Peter Tägtgren – gitar (1996)
 Magnus «Devo» Andersson – bass (2023)
 Simon Wizén – bass (2023–)

 Diskografi 

 Demo 
 1991: Fuck me Jesus – opprinnelig utgitt som demokassett i 1991,Utgivelsen på discogs.com. Besøkt 26. januar 2017.  gjenutgitt på CD med bonuslåter i 1995 og 1999 (Osmose Productions)Utgivelsen på discogs.com. Besøkt 26. januar 2017. 

 Studioalbum 
 1992: Dark Endless (No Fashion Records)
 1993: Those of the Unlight (Osmose Productions)
 1994: Opus Nocturne (Osmose Productions)
 1996: Heaven Shall Burn... When We Are Gathered (Osmose Productions)
 1996: Glorification (Osmose Productions)
 1998: Nightwing (Osmose Productions)
 1999: Panzer Division Marduk (Osmose Productions)
 2001: La Grande Danse Macabre (Blooddawn Productions)
 2003: World Funeral (Blooddawn Productions)
 2004: Plague Angel (Blooddawn Productions)
 2007: ROM 5:12 (Blooddawn Productions)
 2009: Wormwood (Blooddawn Productions)
 2012: Serpent Sermon (Blooddawn Productions)
2015: Frontschwein (Blooddawn Productions)
2018: Viktoria (Blooddawn Productions)
 2023: Memento Mori (Blooddawn Productions)

 Konsertalbum 

 1997: Live in Germania (Osmose Productions)
 2000: Infernal Eternal (Blooddawn Productions)
 2002: Blackcrowned (Blooddawn Productions)
 2006: Warschau (Blooddawn Productions)
2015: World Panzer Battle 1999 (Blooddawn Productions)
2015: Strigzscara - Warwolf (Blooddawn Productions)
2021: Totentanz 2001 (Blooddawn Productions)

 2024: Beast of Prey: Brutal Assault (Back On Black)

 Referanser 

 Eksterne lenker 



 Marduk - BestBlackMetalAlbums.com

Kategori:Svenske black metal-band
Kategori:Band etablert i 1990